Държавен вестник, бр. 101, 2018 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  101
Правило B-2
Дневник за баластните операции
1. Всеки кораб трябва да има на борда си 
Дневник за баластните операции, който може 
да бъде електронна записваща система или 
да е част от друг корабен дневник или систе­
ма. Дневникът трябва да съдържа най-малко 
информацията, посочена в Приложение II.
2. Записите в Дневника за баластните 
операции се съхраняват на борда на кораба 
най-малко две години след извършване на 
последния запис, а след това под контрола на 
Компанията – за минимален срок три години.
3. В случай на изхвърляне на баластни 
води съгласно правила А-3, А-4 или B-3.6 или 
в случай на инцидентно или друго извънредно 
изхвърляне на баластни води, неизключено 
от настоящата Конвенция, в Дневника за 
баластните операции се прави запис, като 
се посочват обстоятелствата и причините за 
изхвърлянето.
4. Дневникът за баластните операции тряб­
ва да се съхранява на леснодостъпно място, 
позволяващо да му се извърши проверка 
във всяко подходящо време. Изключение се 
допуска в случай на буксиране на кораба без 
екипаж – тогава Дневникът може да се съх­
ранява на влекача.
5. Всяка операция с баластните води се 
вписва подробно и без отлагане в Дневника за 
баластните операции. Всеки запис се подписва 
от лицето, отговорно за съответната операция, 
а всяка попълнена страница се подписва от 
капитана на кораба. Вписването в Дневника за 
баластните операции се извършва на работния 
език на кораба. Ако този език не е английски, 
френски или испански, записите трябва да 
имат превод на един от тези езици. Когато 
се използват също и записи на официалния 
национален език на държавата, под чието 
знаме плава корабът, при спор или различия 
тези записи имат предимство.
6. Длъжностни лица, надлежно упълно­
мощени от страна по Конвенцията, могат да 
проверяват Дневника за баластните операции 
на борда на всеки кораб, към който се при­
лага настоящото правило, когато корабът се 
намира в пристанище или офшорен терминал 
на тази страна. Длъжностните лица имат 
право да снемат копие на който и да е запис 
от този Дневник и да поискат от капитана 
на кораба да го удостовери като копие, вярно 
с оригинала. Всяко копие с такава заверка 
може да бъде предявено при съдебен спор 
като доказателство за фактите, изложени в 
съответния запис. Проверката на Дневника за 
баластните операции и снемането на заверени 
копия се извършват колкото е възможно по-
експедитивно, без да се причинява необосно­
вано забавяне на кораба.
Правило B-3
Управление на баластните води за кораби
1. Кораб, построен преди 2009 г.:
	
.1	 с вместимост на танковете за баласт­
ни води между 1500 и 5000 кубични 
метра включително, трябва да осъ­
ществява управление на баластните 
води, съответстващо най-малко на 
стандартите, предвидени в правило 
D-1 или в правило D-2 до 2014 г., а 
след това – най-малко на стандарти­
те, предвидени в правило D-2;
	
.2	 с вместимост на танковете за ба­
ластни води, по-малка от 1500 или 
по-голяма от 5000 кубични метра, 
трябва да осъществява управление 
на баластните води, съответстващо 
най-малко на стандартите, описани 
в правило D-1 или в правило D-2 до 
2016 г., а след това – най-малко на 
стандартите, описани в правило D-2.
2. Кораб, за който е приложим параграф 1, 
следва да изпълни разпоредбите на параграф 1 
не по-късно от датата на първото междинно 
освидетелстване или от датата на прегледа 
за подновяване на Свидетелството – в зави­
симост от това коя ще се случи по-рано, след 
настъпване на датата на годишния преглед 
на кораба през годината, в която съответният 
стандарт става приложим за кораба.
3. Кораб, построен през или след 2009 г. с 
вместимост на танковете за баластни води, 
по-малка от 5000 кубични метра, следва да 
осъществява управление на баластните води, 
съответстващо на стандартите, описани в 
правило D-2.
4. Кораб, построен през или след 2009 г., 
но преди 2012 г., с вместимост на баластните 
танкове от 5000 кубични метра или повече, 
следва да осъществява управление на баласт­
ните води, в съответствие с параграф 1.2.
5. Кораб, построен през или след 2012 г. 
с вместимост на баластните танкове от 5000 
кубични метра или повече, следва да осъ­
ществява управление на баластните води, 
съответстващо най-малко на стандартите, 
описани в правило D-2.
6. Изискванията на настоящото правило 
не се прилагат за кораби, които изхвърлят 
баластните си води в приемни съоръжения, 
проектирани в съответствие с разработените 
от Организацията Насоки, отнасящи се за 
такива съоръжения.
7. Като алтернатива на изискванията, опи­
сани в параграфи от 1 до 5 по-горе, могат да 
бъдат приети и други методи за управление 
на баластните води, при условие че тези ме­
тоди осигуряват най-малко същото ниво на 
защита на околната среда, човешкото здраве, 
имущество и ресурси и са принципно одобрени 
от Комитета.